# Brigitte Fassbaender

### De Viquipèdia

Brigitte Fassbaender (Berlín, 3 de juliol de 1939), és una mezzosoprano - contralt alemanya.

## [edita] Biografia

Va estudiar cant amb son pare, el famós baríton Willi Domgraf-Fassbaender, en el Conservatori de Nuremberg i es va unir a l'Òpera Estatal de Baviera, a Munic, l'any 1961, on el seu primer paper protagonista va ser Nicklausse de Els contes de Hoffmann. Va cantar per primera vegada el paper d'Octavian, de Der Rosenkavalier a Munic, l'any 1967; paper que després llançaria la seua carrera internacional l'any 1971 al Covent Garden, i amb el qual va debutar en el Metropolitan Opera l'any 1974. A més dels seus èxits operístics, ha aconseguit destacar com a concertista de lieder. Va interpretar a Orlofsky en una pel·lícula de 1984 que versionava l'opereta Die Fledermaus de Johann Strauss (fill).

Dotada d'un físic seductor amb grans ulls obscurs i esvelta silueta, Fassbaender va atènyer el zenit de la seua carrera en la dècada del 1970, destacant en els papers de Carmen, Octavian de Der Rosenkavalier i Brangäne de Tristany i Isolda sobre els escenaris de tot el món.

Durant anys ha impartit classes magistrals i ha estat Intendantin (directora artística) del Teatre del Tirol a Innsbruck (Àustria) durant diverses temporades, on va representar diverses produccions d'òpera.

Ha efectuat molts enregistraments, tant d'òperes com de lieder (incloent el Viatge d'hivern i El cant del cigne de Franz Schubert, oratoris com l´Oratori de Nadal i la Passió segons Sant Mateu de Johann Sebastian Bach, El Messies de Georg Friedrich Händel, i ha aparegut en produccions d'òpera per a televisió, ara disponibles en DVD, en les que es poden comprovar les seues interpretacions d'Octavian i d'Orlofsky sota la batuta del seu freqüent col·laborador, Carlos Kleiber, amb qui comparteix aniversari, si bé no any.

Va rebre el títol honorífic bavarès de "Kammersaengerin" o "Cantant de Cort".

## [edita] Discografia (selecció)

- Amb Rafael Kubelik: Els mestres cantors de Núremberg, Palestrina de Pfitzner.
- Amb Carlos Kleiber: El cavaller de la rosa (enregistrament no autoritzat), Tristany i Isolda.
- Amb Aribert Reimann (piano): El Viatge d'hivern de Franz Schubert (EMI, 1970).

Obtingut de "http://ca.wikipedia.org../../../b/r/i/Brigitte_Fassbaender_4179.html"

Categories: Mezzosopranos | Cantants d'òpera | Músics alemanys

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français